**Aalborg Universitet**  
Klinisk Institut  
Sdr. Skovvej 15  
9000 Aalborg

**Referat af 02.09.22: Mundtlig evaluering af introkurset på 5. semester KA**

Referent: Kristine Uldal Knudsen

Deltagere: Semesterkoordinator Jacob Bodilsen, studiesekretær Kristine Uldal Knudsen og ca. 112 studerende på 5. semester KA.

**Overordnet evaluering**

* Det er en god uge med engagerede undervisere. Dog er ugen tætpakket og med meget information. Det kan godt blive lange dage fra kl. 08:00-15:00 med kun forelæsninger.
* Medicinsk- og universitetsbibliotekets seance kunne godt kortes ned. Halvanden dag med information om litteratursøgning er meget. Evt. kunne der afsættes tid til egen søgning hvor underviserne står til rådighed.
* Mange har inden Introkurset allerede fået godkendt projektet i Videnskabsetisk Komité/allerede været igennem processen og kender derfor en del til det.
* Prøv fremadrettet at tage hensyn til pauser (evt. 45 min. undervisning og 15 min. pause)
* Underviserne skal klædes bedre på – ikke alle ved at det er på kandidatuddannelsen.
* Introkurset er generelt informerende og ikke alle undervisningsseancer er nødvendigvis noget alle studerende vil bruge i løbet af Forskningssemesteret.
* Evt. skal der laves en undertitel til Introkurset (f.eks. Introkursus – generelt undervisning om læringsmålene).